जुबिन गर्ग

जुबिन गर्ग (; १८ नवम्बर १९७२ – १९ सितम्बर २०२५) असम, भारत के एक प्रसिद्ध गायक रहथुन। ओ एक संगीत निर्देशक, गीतकार, संगीतकार, फिल्म अभिनेता, निर्माता, निर्देशक, वादक, कवि आरू सामाजिक कार्यकर्ता सेहो रहथुन। ओ असमिया, हिन्दी, बंगला, बोडो, राजबंशी, चायबागानी, हाजोंग, मिशिंग, कार्बी, गारो, राभा, डिमासा, देउरी, नेपाली, भोजपुरी, उर्दू, ओड़िया, तमिल, तेलुगु, कन्नड़, मलयालम, मराठी आरू अंग्रेजी जइसन ४० भाषा में गीत गैलथुन।

१९९२ में जुबिन के पहिल एल्बम अनामिका प्रकाशित भेल। ओहि के बाद उ पेशेवर संगीत के दुनिया में जुड़ गेलथुन।

२००५ में बंगाली फिल्म शुधु तुमि के लेल उ श्रेष्ठ संगीत निर्देशक के पुरस्कार पएलथुन। हिन्दी फिल्म गैंगस्टर के गीत या अली के लेल २००६ में उ ग्लोबल इंडियन फिल्म अवार्ड आरू स्टारडस्ट अवार्ड में श्रेष्ठ पार्श्व गायक (पुरुष) के पुरस्कार जीतलथुन। ओहि के अलावा अंग्रेजी-खासी फिल्म Echoes of Silence के लेल उ राष्ट्रीय फिल्म पुरस्कार से सम्मानित भेलथुन।

२०१४ में असमिया संगीत में नया धार लावे के लेल उ “रेनेसां असम पुरस्कार” से सम्मानित भेलथुन। २०२४ में मेघालय विज्ञान आ प्रौद्योगिकी विश्वविद्यालय उकरा मानद डी.लिट. उपाधि देलक। २०२५ में उ भूपेन हजारिका पुरस्कार से भी सम्मानित भेलथुन।

जुबिन गर्ग बहु-वाद्य वादक रहथुन। उ ढोल, गिटार, तबला, कीबोर्ड, मैंडोलिन, हारमोनिका आ हारमोनियम सब बजावथुन। उ असम के सबसँ अधिक पारिश्रमिक पावे वाला गायक में से एक रहथुन।

उकरी ३३ साल के संगीत यात्रा में उ करीब ४० भाषा में ३८,००० से अधिक गीत रिकॉर्ड केलथुन।

१९ सितम्बर २०२५ के दिन सिंगापुर में जुबिन गर्ग के मृत्यु हो गेल।

 बाहरी कड़ी 



 संदर्भ